CELEX: 62015CN0381
Language: sk
Date: 2015-07-17 00:00:00
Title: Vec C-381/15: Návrh na začatie prejudiciálneho konania, ktorý podal Audiencia Provincial de Zamora (Španielsko) 17. júla 2015 – Javier Ángel Rodríguez Sánchez/Caja España de Inversiones, Salamanca y Soria SAU (Banco CEISS)

14.9.2015   
            
            
               SK
            
            
               Úradný vestník Európskej únie
            
            
               C 302/26
            
         Návrh na začatie prejudiciálneho konania, ktorý podal Audiencia Provincial de Zamora (Španielsko) 17. júla 2015 – Javier Ángel Rodríguez Sánchez/Caja España de Inversiones, Salamanca y Soria SAU (Banco CEISS)
   (Vec C-381/15)
   (2015/C 302/33)
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Audiencia Provincial de Zamora
   
      Účastníci konania pred vnútroštátnym súdom
   
   
      Odvolateľ: Javier Ángel Rodríguez Sánchez
   
      Odporkyňa v odvolacom konaní: Caja España de Inversiones, Salamanca y Soria SAU (Banco CEISS)
   
      Prejudiciálne otázky
   
   
               1.
            
            
               Je s článkom 6 ods. 1 smernice 93/13/EHS (1) z 5. apríla 1993 o nekalých podmienkach v spotrebiteľských zmluvách zlučiteľné, aby účinky vyplývajúce z určenia neplatnosti podmienky stanovujúcej minimálnu úrokovú sadzbu uvedenej v zmluve o hypotekárnom úvere z dôvodu nekalej povahy tejto podmienky nemali spätnú účinnosť od dátumu uzavretia zmluvy, ale od neskoršieho [okamihu]?
            
         
               2.
            
            
               Spôsobuje uplatňovanie nekalej podmienky počas obdobia, ktoré stanovil španielsky Tribunal Supremo (Najvyšší súd), bezdôvodné obohatenie zmluvnej strany, ktorá je predajcom alebo dodávateľom, na ktoré sa nevzťahuje právna úprava Spoločenstva, keďže opätovne nezavádza rovnováhu plnení medzi zmluvnými stranami a zvýhodňuje zmluvnú stranu, ktorá v zmluve uviedla finančnú podmienku vyhlásenú za nekalú?
            
         
               3.
            
            
               Je riziko vážnych ťažkostí pre národné hospodárstvo ako obmedzenie uplatňovania a účinkov nekalej podmienky uplatniteľné na individuálnu žalobu podanú spotrebiteľom, alebo by naopak v prípade tejto individuálnej žaloby uvedené vážne ťažkosti vznikli vo vzťahu k majetkovým pomerom spotrebiteľa [v dôsledku] obmedzenia účinkov neplatnej podmienky na uvedené obdobie?
            
         
      (1)  Ú. v. EÚ L 95, s. 29; Mim. vyd. 15/002, s. 288.